**ПРОТОКОЛ № 20**

**от заседанието на Комисията по правни въпроси към**

 **пленума на Висшия съдебен съвет,**

**проведено на 04.10.2023 г.**

Днес, 4 октомври 2023 г., сряда, от 9.30 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ - отсъства**

**ЧЛЕНОВЕ: СТЕФАН ГРОЗДЕВ - отсъства**

 **ВЕРОНИКА ИМОВА**

 **АТАНАСКА ДИШЕВА**

**ПЛАМЕН НАЙДЕНОВ**

 **ЕВГЕНИ ИВАНОВ**

 **СТЕФАН ПЕТРОВ**

На заседанието присъства експертният сътрудник на комисията Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

 **1. ОТНОСНО**: Проект на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1.** На основание чл. 3 от Вътрешните правила за изработване на нормативни актове във Висшия съдебен съвет и оценка на въздействието им **ВЪЗЛАГА** на дирекция „Правна“ да изготви предварителна оценка на въздействието на проекта на Наредба за условията и реда за предоставяне от Висшия съдебен съвет на информацията по чл. 24, параграф 2 от Регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения.

 **1.2.** На основание чл. 69, т. 2, б. “н“ от Правилника за организацията и дейността на Висшия съдебен съвет и неговата администрация **ВЪЗЛАГА** на дирекция „Бюджет и финанси“ да изготви финансова обосновка на проекта на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения.

**1.3.** Проектът на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения да се изпрати на Министерство на правосъдието за изразяване на предложения, становища и възражения.

**1.4.** Проектът на Наредба за условията и реда за предоставяне от Висшия съдебен съвет на информацията по чл. 24, параграф 2 от регламент (ЕС) 2015/848 на Европейския парламент и на Съвета от 20 май 2015 г. относно производството по несъстоятелност, както и данни относно производствата по несъстоятелност, стабилизация и погасяване на задължения, ведно с мотивите, предварителната оценка на въздействието и финансовата обосновка, да се внесат за разглеждане на следващо заседание на Комисията.

**ПРЕДСЕДАТЕЛ**

**НА КОМИСИЯТА: (п)**

**ЦВЕТИНКА ПАШКУНОВА**